ଦଣ୍ଡକୁ ଭୟ ନାହିଁ, ଜେଲରେ ଏମିତି ଅଏସ୍‌ କରୁଛନ୍ତି ଅଭିଯୁକ୍ତ ସଞ୍ଜୟ, ଖାଇବାକୁ ଦିଆଯାଉଛି ଏସବୁ…
କୋଲକାତା,୨୪।୮: କୋଲକାତାର ଆର୍.ଜି କର ମେଡିକାଲ କଲେଜ ଏବଂ ହସ୍ପିଟାଲରେ ଜଣେ ମହିଳା ଟ୍ରେନି ଡାକ୍ତରଙ୍କୁ ବଳାତ୍କାର ଓ ହତ୍ୟା ଅଭିଯୋଗରେ ସଞ୍ଜୟ ରୟ ବର୍ତ୍ତମାନ ଜେଲରେ ଅଛନ୍ତି। ସଞ୍ଜୟ ରୟଙ୍କୁ କୋଲକାତାର ପ୍ରେସିଡେନ୍ସି ଜେଲରେ ସେଲ ନମ୍ବର ୨୧ ରେ ରଖାଯାଇଛ। କୁହାଯାଉଛି ଯେ ସଞ୍ଜୟଙ୍କୁ ଗତକାଲି ରାତିରେ ଜେଲରେ ମଟନ ଏବଂ ରୋଟି ଖାଇବାକୁ ଦିଆଯାଉଛି। ସୂଚନାନୁସାରେ, ସିବିଆଇ ଟିମ କୋଲକାତାର ପ୍ରେସିଡେନ୍ସି ଜେଲରେ ତାଙ୍କର ପଲିଗ୍ରାଫ ଟେଷ୍ଟ କରୁଛି। ସିସିଟିଭି ଫୁଟେଜରେ ସଞ୍ଜୟ ରୟ ହତ୍ୟାକାଣ୍ଡର ସକାଳ ୪ଟାରେ ଆର୍.ଜି କର ମେଡିକାଲ କଲେଜରେ ପ୍ରବେଶ କରୁଥିବା ଦେଖିବାକୁ ମିଳିଛି। ସଞ୍ଜୟ ରୟ ଏ ପର୍ଯ୍ୟନ୍ତ ସିବିଆଇ ପଚରାଉଚରାରେ କୌଣସି ବିଶେଷ ରହସ୍ୟ ପ୍ରକାଶ କରି ନାହାଁନ୍ତି।

ଅଭିଯୁକ୍ତ ସଞ୍ଜୟ ରୟଙ୍କ ମା‘ ପ୍ରଥମ ଥର ପାଇଁ ଗଣମାଧ୍ୟମକୁ ଖୋଲାଖୋଲି ଭାବେ କହିଛନ୍ତି ଜାଣିଶୁଣି ତାଙ୍କ ପୁଅଙ୍କୁ ଫସାଇଛନ୍ତି। ସଞ୍ଜୟ ରୟଙ୍କ ଅନେକ ପଡ଼ୋଶୀ କହିଛନ୍ତି ଯେ ସଞ୍ଜୟ ରୟଙ୍କ ଆଚରଣ ଭଲ ନୁହେଁ। ସେ ବହୁତ ମଦ୍ୟପାନ କରୁଥିଲେ ଏବଂ ମଦ୍ୟପାନ କରିବା ପରେ ତାଙ୍କର ଆଚରଣ ଅତ୍ୟନ୍ତ ନିଷ୍ଠୁର ହୋଇଯାଉଥିଲା।

ସିବିଆଇ ଅଭିଯୁକ୍ତ ସଞ୍ଜୟ ରୟଙ୍କୁ ଗିରଫ କରିଛି। ଏହା ବ୍ୟତୀତ ଅଭିଯୁକ୍ତ ସଞ୍ଜୟ ରୟଙ୍କ ପଲିଗ୍ରାଫ ପରୀକ୍ଷା କରିବାକୁ କୋର୍ଟ ଅନୁମତି ମଧ୍ୟ ଦେଇଛନ୍ତି। ଏଥି ସହିତ ପୂର୍ବତନ ପ୍ରିନ୍ସିପାଲ ସନ୍ଦୀପ ଘୋଷଙ୍କ ସହିତ ଜଣେ ଟ୍ରେନି ଡାକ୍ତର ଏବଂ ୱାର୍ଡ ବ୍ୟକ୍ତିଙ୍କ ପଲିଗ୍ରାଫ ପରୀକ୍ଷା କରିବାକୁ ସିବିଆଇ ଅନୁମତି ପାଇଛି।